FORSLAG 1 – DELING AV ARRANGEMENTSGRUPPA / OPPRETTELSE AV HIL MOSJON

Bakgrunn: Arrangementsgruppa i HIL har nå eksistert siden 2013, altså i fire år. Omkring 15 personer har vært mottakere på mailer. Ingen av disse er blitt valgt, verken på årsmøtet eller av styret/friidrettsgruppa. Oppslutningen om møtene i gruppa har variert fra det akseptable helt ned til 3 personer.

Forslag: Jeg fremmer med dette forslag om at mosjonsaktiviteter skilles ut som en egen gruppe, kalt HIL Mosjon. Slike aktiviteter kan være:

- Byløpet
- Kanonløpet
- Idrettsmerket
- Ev. andre mosjonsaktiviteter

Medlemmer til HIL Mosjon velges av årsmøtet og gruppa inngår i HILs ordinære organisasjonsplan.
Kommentarer: Arbeidet med banestevner og Fredrikstenstafetten ledes og organiseres av HIL Friidrett.
HIL Friidrett og HIL Mosjon har et felles dugnadsansvar for hverandres arrangementer.

Sammensetning: HIL Mosjon skal bestå av inntil 5 - fem medlemmer. Gruppa velges for ett år av gangen, første gang på årsmøtet 15/3 2017. HIL Mosjon velger selv hvordan den skal organiseres og den skal lede dugnadsarbeidet omkring HILs mosjonsaktiviteter.

Begrunnelse: Jeg mener at en arrangementsgruppe som er valgt av årsmøtet vil bidra til å øke betydningen av og bevisstgjøringen omkring mosjonsarrangementer i HILs regi.

FORSLAG 2 – ORGANISASJONSPLAN 

Bakgrunn: HILs nåværende organisasjonsplan ble i hovedsak utarbeidet til og vedtatt på årsmøtet i 2004, altså for 13 år siden. Den er de senere årene blitt noe oppdatert.

Forslag: Jeg foreslår at HIL etter årsmøtet i 2017 starter arbeidet med å utvikle en ny organisasjonsplan. Denne planen skal behandles på årsmøtet i 2018. Klubbens styre har ansvaret for å lede dette arbeidet.
Begrunnelse: Jeg mener at Halden Idrettslag i 2017 har behov for en mer detaljert og omfattende organisasjonsplan, i likhet med det vi ser hos mange andre klubber. Gode maler for slike planer er å finne på nettet, f.eks. hos Norges Idrettsforbund.
Arbeidet med å utvikle en ny organisasjonsplan tror jeg også kan være en nyttig klubbutviklingsprosess, noe jeg mener at HIL bør gjennomføre med jevne mellomrom.
Halden, 27/2-17
Med hilsen
Ottar
Styrets innstilling:
Årsmøtet 2017 vedtar forslag 2, om at ny organisasjonsplan utvikles av det nye styret, og behandles av årsmøtet 2018.
Forslag 1 faller inn under utvikling av ny organisasjonsplan.

